**ଓଡିଆ ସ୍ନାତକ ଶ୍ରେଣୀ ନିମିତ୍ତ ଉଦ୍ଦିଷ୍ଟ ପାଠ୍ୟ ଖସଡାର ଉପଯୋଗିତା**

**( programme outcome)**

**ସ୍ନାତକ ଶ୍ରେଣୀରେ ଓଡିଆ ଭାଷା ଓ ସାହିତ୍ଯ ସମ୍ପର୍କିତ ପାଠଦାନ ନିମିତ୍ତ ତିନି ବାର୍ଷିକ ତଥା ଛ ଗୋଟି ସେମିଷ୍ଟାର ବିଶିଷ୍ଟ ପ୍ରସ୍ତୁତ ପାଠ୍ୟ ଖସଡାରେ ବିଶ୍ୱବିଦ୍ୟାଳୟ ପ୍ରାୟୋଗଙ୍କ ଆୟୋଜିତ “ ପସନ୍ଦ ଓ ଆସ୍ଥା ଭିତ୍ତିକ ନୂତନ ପାଠ୍ୟବିନ୍ୟାସ ପଦ୍ଧତି “ କୁ ଗ୍ରହଣ କରାଯାଇଛି । ସଂପ୍ରତି ଭାଷା ଓ ସାହିତ୍ଯ ସମ୍ପର୍କିତ ଅବବୋଧ ଓ ଉପଯୋଗିତାକୁ ଦୃଷ୍ଟି ଦେଇ ପ୍ରସ୍ତୁତ ହୋଇଛି । ଓଡିଆ ଭାଷା ଓ ସାହିତ୍ଯର ସୃଷ୍ଟି ଠାରୁ କ୍ରମ ବିକାଶ ସହ ସାଂପ୍ରତିକ ସ୍ଥିତି ,ବ୍ଯାକରଣ ,ଭାଷା ତାତ୍ତ୍ଵିକ ସ୍ଵତନ୍ତ୍ରତା ସମ୍ବନ୍ଧେ ସବିଶେଷ ଧାରଣା ପ୍ରକାଶ କରିବାରେ ଅବଶ୍ୟ ସହାୟକ ହେବ।**

 **ପ୍ରସ୍ତୁତ ପାଠ୍ୟକ୍ରମରେ ପାରମ୍ପରିକ ଓଡିଆ ଭାଷା ସାହିତ୍ଯର ଆତ୍ମିକ ଓ ଆଙ୍ଗିକ ଦିଗର ଗୁରୁତ୍ଵ ବିଚାର ସହିତ ଦୈନନ୍ଦିନ ଜୀବନରେ ଓଡିଆ ସାହିତ୍ଯର ବ୍ଯବହାରିକ ଦିଗ ଓ ମହତ୍ତ୍ଵ ପ୍ରତି ଦୃଷ୍ଟି ଦିଆଯାଇଛି । ଓଡିଆ ସାହିତ୍ଯର ବିଭିନ୍ନ ରୂପ ଓ ସାହିତ୍ଯ ଇତିହାସର କ୍ରମ ତଥା ବିଶିଷ୍ଟ ଲେଖକଙ୍କ ସର୍ଜନଶୀଳ ସୃଷ୍ଟି ସହିତ ବିଦ୍ୟାର୍ଥୀଙ୍କୁ ଅବଗତ କରିବାରେ ପାଠ୍ୟକ୍ରମ ସହାୟକ ହେବ । ସର୍ବ ଭାରତୀୟ ଭାଷା ସାହିତ୍ଯ ସହ ଓଡିଆ ଭାଷା ସାହିତ୍ଯ ସମ୍ପର୍କିତ ଅନ୍ତଃବିଦ୍ୟାମୂଳକ ଅଧ୍ୟୟନ ଜ୍ଞାନ ସମ୍ବନ୍ଧେ ବିଦ୍ୟାର୍ଥୀ ଙ୍କ ଉପଯୋଗୀ ହୋଇପାରିବ । ସର୍ଜନୀଶୀଳ କଳାର ସ୍ବକୀୟତା ,ବିଶ୍ଲେଷଣାତ୍ମକ ଜ୍ଞାନ ସମ୍ବନ୍ଧେ ବିଦ୍ୟାର୍ଥୀ ନିଜକୁ ପ୍ରସ୍ତୁତ କରିବେ।**

 **ଏହି ପାଠ୍ୟ ଖସଡାଟି ଅଧ୍ୟବସାୟୀ ଛାତ୍ରଛାତ୍ରୀଙ୍କ ଭବିଷ୍ୟତରେ ନିଯୁକ୍ତିର ଉଜ୍ଜଳ ସମ୍ଭାବନା ସୂଚିତ କରେ । ଭାଷା ସାହିତ୍ଯର କୌଣସି ଏକ ନିର୍ଦିଷ୍ଟ ଦିଗରେ ଗବେଷଣାର ଭିତ୍ତି ପ୍ରସ୍ତୁତ କରିବା ସହ ଶିକ୍ଷକତା ,ସାମ୍ବାଦିକତା ,ମାତୃଭାଷା ଓଡିଆରେ କର୍ମକ୍ଷେତ୍ର ଭିତ୍ତିକ କାର୍ଯ୍ୟ ସମ୍ପାଦନା କଳା ,ସଂସ୍କୃତି ଲୋକ ସମ୍ପର୍କ ବିଭାଗ ତଥା ସମାଜ ବିଜ୍ଞାନର ବିବିଧ ସ୍ତରରେ କର୍ମ ନିଯୁକ୍ତିର ଉପାଦାନ ଯୋଗାଇବାରେ ଏହାର ଉପଯୋଗିତା ନିଶ୍ଚତ।**

 **Graduate attributes:**

 **୧. ସମାଲୋଚନାତ୍ମକ ଚିନ୍ତାଧାରା : ମୂଳ ସୃଷ୍ଟି ଗୁଡିକରେ ଥିବା ଭାବ,ତଥ୍ୟ ଆଦି ବିବିଧ ସାହିତ୍ୟିକ ଅବବୋଧର ବିଶ୍ଳେଷଣଧର୍ମି ଚିନ୍ତନ ପାଇଁ ମନୋନିବେଶ କରିବା**

**୨.ସମସ୍ୟାର ସମାଧାନ: ସୃଷ୍ଟି ଗୁଡିକରେ ଥିବା ବିଭା ବିଭବ ପ୍ରକରଣ ଆଦିକୁ ନେଇ ଶିକ୍ଷାର୍ଥୀ ମାନଙ୍କ ମନର ସଂଶୟକୁ ଦୂର କରିବାକୁ ଚେଷ୍ଟା କରିବା**

**୩.ପ୍ରଭାବଶାଳୀ ଯୋଗାଯୋଗ: ସରଳ ଏବଂ ମଧୁର ଉପସ୍ଥାପନ ମାଧ୍ୟମରେ ଶିକ୍ଷାର୍ଥୀମାନଙ୍କ ମନରେ ପାଠ୍ୟ ପ୍ରତି ଆଗ୍ରହ ଜାଗ୍ରତ କରିବା**

**୪.ପ୍ରଭାବଶାଳୀ ନାଗରିକତା: ଜାତୀୟ ଜାଗରଣ ମୂଳକ ସାହିତ୍ୟ ସୃଷ୍ଟି ଗୁଡ଼ିକର ଦୃଷ୍ଟାନ୍ତ ମାଧ୍ୟମରେ ଶିକ୍ଷାର୍ଥୀମାନଙ୍କ ହୃଦୟରେ ବଳିଷ୍ଠ ଦେଶପ୍ରେମ ଜାଗ୍ରତ କରିବା।**

**୫.ଦକ୍ଷତା ବୃଦ୍ଧି: ନୂତନ ସୃଷ୍ଟିର ତଥ୍ୟ ଓ ପ୍ରାୟୋଗିକତାକୁ ପ୍ରଦର୍ଶନ କରି ଶିକ୍ଷାର୍ଥୀ ଗଣଙ୍କୁ ଦକ୍ଷ କରିବା।**

**୬.ନୈତିକ ଓ ନୀତି ମୂଳକ ସଚେତନତା: ଦୃଷ୍ଟାନ୍ତ ମୂଳକ ନୀତି ଆଧାରିତ ସାହିତ୍ୟ ଗ୍ରନ୍ଥର ଉପସ୍ଥାପନ ମାଧ୍ୟମରେ ଶିକ୍ଷାର୍ଥୀଗଣଙ୍କୁ ସଚେତନ କରାଇବା।**

**୭.ପରିବେଶ ଓ ସ୍ଥାୟୀତ୍ଵ : ସାର୍ବକାଲିକ ସୃଷ୍ଟି ମାଧ୍ୟମରେ ସୁସ୍ଥ ସମାଜ ଗଠନ ଏବଂ ପାରିପାର୍ଶ୍ବିକ ପରିସ୍ଥିତିକୁ ସରସ ସୁନ୍ଦର କରିବାରେ ସହାୟକ ହେବା।**

 **( ପ୍ରଧାନ ପାଠ୍ଯାଂଶ-୧ ) ପ୍ରାଚୀନ ଓଡିଆ ସାହିତ୍ଯର ଇତିହାସ ( ସେମିଷ୍ଟାର-୧)**

 ଏହି ପତ୍ର ପାଠ୍ୟକ୍ରମରେ ରହିବାର ମୂଳ ଉଦ୍ଦେଶ୍ୟ ହେଉଛି ପ୍ରାଚୀନ ଓଡିଆ ସାହିତ୍ଯ ବିଷୟରେ ଛାତ୍ରଛାତ୍ରୀ ମାନେ ଜାଣିବେ, ଓଡିଆ ସାହିତ୍ଯର ଆଦ୍ଯନିଦର୍ଶନ ଚର୍ଯ୍ୟା ଗୀତିକା ଠାରୁ ଆରମ୍ଭ କରି ନାଥ ସାହିତ୍ଯ ,ସାରଳା ସାହିତ୍ଯ , ପଞ୍ଚସଖା ସାହିତ୍ଯ ପର୍ଯ୍ୟନ୍ତ ଛାତ୍ରଛାତ୍ରୀ ମାନେ ଜ୍ଞାନ ଆହରଣ କରିବେ । ପ୍ରାଥମିକ ସାହିତ୍ୟରେ କିଭଳି ଧାର୍ମିକ ଚେତନା ରହିଛି ଏହି ପାତ୍ର ରୁ ପିଲାମାନେ ସମ୍ୟକ ସୂଚନା ପାଇପାରିବେ।

**COURSE OUTCOMES:**

|  Course | Course name | Course outcome (CO) |  |
| --- | --- | --- | --- |
| Core Paper-I | Prachina Odia Sahityara Itihasa | **ପ୍ରଥମ ଏକକ:** ପ୍ରାକ ସାରଳା ସାହିତ୍ଯ ( ଚର୍ଯ୍ୟା ଗୀତିକା ଓ ନାଥ ସାହିତ୍ଯ ) ସାମାଜିକ ,ଧାର୍ମିକ ,ସାହିତ୍ୟିକ ଓ ଭାଷା ତାତ୍ତ୍ଵିକ ମୂଲ୍ୟାୟନ । ଏହି ପାଠ୍ୟ ବିଷୟରେ ସାରଳା ସାହିତ୍ଯର ବିଭିନ୍ନ ଆବେଦନ ତଥା ସାମାଜିକ ,ଧାର୍ମିକ ,ସାହିତ୍ୟିକ ଓ ଭାଷା ତାତ୍ତ୍ଵିକ ମୂଲ୍ୟାୟନ ବିଷୟରେ ଆଲୋଚନା କରାଯାଇଛି । ଯାହା ଛାତ୍ରଛାତ୍ରୀ ମାନଙ୍କୁ ଉକ୍ତ ବିଷୟରେ ଅବବୋଧ ଧାରଣା ଜ୍ଞାତ ହେବ | National &  Regional  |
| **ଦ୍ଵିତୀୟ ଏକକ:** ଏହି ଏକକ ରୁ ଛାତ୍ରଛାତ୍ରୀ ମାନେ ଆଦିକବି ସାରଳା ଦାସ ଙ୍କ ବିଷୟରେ ଜାଣିବା ସହିତ ତାଙ୍କ ରଚନା ବିଷୟରେ ଜାଣିବେ । ସମସାମୟିକ ସମାଜର ସାମାଜିକ ସ୍ଥିତି ବିଷୟରେ ପିଲାମାନେ ଜାଣିପାରିବେ । ସେ ସମୟରେ ସଂସ୍କୃତ ସାହିତ୍ଯ ବିଷୟରେ ପିଲାମାନେ ସମ୍ୟକ ସୂଚନା ପାଇପାରିବେ।  | National &  Regional |
| **ତୃତୀୟ ଏକକ :**ଏହି ଏକକ ଟି ପଢିବା ଦ୍ଵାରା ପିଲାମାନେ ପଞ୍ଚସଖା ସାହିତ୍ଯ ବିଷୟରେ ଜ୍ଞାନ ଆହରଣ କରିବେ। ପଞ୍ଚସଖା ସାହିତ୍ଯର ସାଧକ ବଳରାମଦାସ ଓ ଜଗନ୍ନାଥଦାସ ଙ୍କ ଜୀବନୀ ଏବଂ ସେମାଙ୍କ ସୃଷ୍ଟି ସମ୍ଭାର ବିଷୟରେ ପିଲାମାନେ ଜାଣିପାରିବେ । ଧାର୍ମିକ ଚେତନା କିପରି ସାହିତ୍ଯର ରୂପ ନେଇଛି ସେ ବିଷୟରେ | National &  Regional |
| **ଚତୁର୍ଥ ଏକକ:** ଏହି ଏକକଟି ପଢିବା ଦ୍ଵାରା ଛାତ୍ରଛାତ୍ରୀମାନେ ପଞ୍ଚସଖା ସାହିତ୍ଯ ର ଶେଷ ତିନି ସାଧକ ଅଚ୍ୟୁତ ,ଅନନ୍ତ ,ଯଶୋବନ୍ତ ଦାସଙ୍କ ଜୀବନୀ ଜାଣିବା ସହିତ ସେମାନଙ୍କ ସୃଷ୍ଟି ସମ୍ଭାର ବିଷୟରେ ସମ୍ୟକ ସୂଚନା ପାଇପାରିବେ। | National &  Regional |
|  |  |
|  |

**ପ୍ରଧାନ ପାଠ୍ଯାଂଶ -୨ ( ସେମିଷ୍ଟାର-୧)**

**ମଧ୍ୟଯୁଗୀୟ ଓଡିଆ ସାହିତ୍ଯ**

ସ୍ନାତକ ଓଡିଆ ବିଦ୍ୟାର୍ଥୀଙ୍କ ନିମିତ୍ତ ଉକ୍ତ ପତ୍ର ପାଠ୍ୟଖସଡାରେ ସ୍ଥାନ ପାଇବାର କାରଣ ମଧ୍ୟଯୁଗୀୟ ଓଡିଆ ରୀତିକାବ୍ୟ କିପରି ୱବେ ସାଧାରଣ ଓଡିଆ ସମାଜରୁ ଦୂରେଇ ଯାଇ ରାଜଦରବାର ମଧ୍ୟରେ ସୀମାବଦ୍ଧ ଥିଲେବି “ ମଧ୍ୟ ଯୁଗୀୟ କବି ଗଣଙ୍କ “ ଦିବ୍ୟ ପ୍ରତିଭାର ସ୍ପର୍ଶରେ ସମସାମୟିକ ଓଡିଆ କାବ୍ଯ ସାଧାରଣ ଲୋକଙ୍କ ଏକାନ୍ତ ଆପଣାର ହୋଇପାରିଥିଲା ।ଉକ୍ତ ବିଷୟରେ ଧାରଣ ଲାଭ ହେବା ସହିତ ସଂସ୍କୃତ ରୀତିକାବ୍ୟର ଶୈଳୀଗତ ବିଭାଦ୍ଵାରା ଓଡିଆ ସାହିତ୍ଯ କିଭଳି ଭାବେ ବିଭବ ମଣ୍ଡିତ ହୋଇଥିଲା ,ସେ ବିଷୟରେ ଯଥେଷ୍ଟ ମୌଳିକ ଜ୍ଞାନ ଲାଭ ହୋଇପାରିବ ।

|  Course | Course name | Course outcome (CO) |  |
| --- | --- | --- | --- |
| Core Paper-II | Madhyajugeya Odia Sahitya | **ପ୍ରଥମ ଏକକ:**ଉକ୍ତ ଏକକରୁ ମଧ୍ୟ ଯୁଗୀୟ ସାହିତ୍ଯର ପୃଷ୍ଠଭୂମି ଯଥା ସମସାମୟିକ ଓଡିଆ ସମାଜ ,ସଂସ୍କୃତ ,ରାଜନୈତିକ ଅବସ୍ଥା ଏବଂ ଏସବୁ ଦ୍ଵାରା ଓଡିଆ ସାହିତ୍ଯ କିଭଳି ଭାବେ ପ୍ରଭାବିତ ହୋଇ ପରିପୁଷ୍ଟ ହୋଇଛି ହୋଇଛି ତତ ବିଷୟରେ ଜ୍ଞାନ ଲାଭ ହୋଇଥାଏ । | National &  Regional |
| **ଦ୍ଵିତୀୟ ଏକକ :**ଉକ୍ତ ଏକକରୁ ମଧ୍ୟଯୁଗୀୟ କାବ୍ୟର ଆଙ୍ଗିକ ବଶେଷ୍ଟ୍ୟ ଯଥା – ବିଷୟ ବିନ୍ୟାସ ବା କାହାଣୀ ସୃଷ୍ଟି ,ଭାଷା,ଛନ୍ଦ,ଯୋଜନା,ବର୍ଣ୍ଣନା ଓ ଆଳଙ୍କକାରିକତା ଆଦି ସମ୍ପର୍କରେ ଶିକ୍ଷାର୍ଥୀ ଗଣ ତଥ୍ୟ ମୂଳକ ଧାରଣା ଲାଭ କରିଥାନ୍ତି ।  | National &  Regional  |
| **ତୃତୀୟ ଏକକ:**ଉକ୍ତ ଏକକରୁ ମଧ୍ୟ ଯୁଗୀୟ କାବ୍ୟର ଆତ୍ମିକ ଦିଗ ବା ଅନ୍ତଃସୌନ୍ଦର୍ଯ୍ୟ ,କାବ୍ଯ ଆତ୍ମା ରସ ଏବଂ କାବ୍ୟର ଭାବାଦର୍ଶ ସମ୍ପର୍କରେ ଶିକ୍ଷାର୍ଥୀଗଣ ଧାରଣା ଲାଭ କରିପାରିବେ।  | National &  Regional |
| **ଚତୁର୍ଥ ଏକକ:**ଉକ୍ତ ଏକକରୁ ମଧ୍ୟଯୁଗୀୟ ଓଡିଆ ସାହିତ୍ୟରେ ଯେଉଁ ସଙ୍ଗୀତ ଯୁଗ ପରମ୍ପରା ର ସୂତ୍ରପାତ ହୋଇଥିଲା ଯଥା ଚମ୍ପୁ , ଛାନ୍ଦ ,ଚଉପଦୀ ,ଚଉତିଶା ,ଭଜନ,ଜଣାଣ ଆଦି ବିଷୟରେ ବିଦ୍ୟାର୍ଥୀ ଗଣ ଜ୍ଞାନ ଲାଭ କରିବା ସହିତ ସହୃଦୟ ଛାତ୍ରଛାତ୍ରୀଗଣ ଓଡିଆ ସାହିତ୍ଯର ରୀତି ପରମ୍ପରା ପ୍ରତି ଆଗ୍ରହୀ ହୋଇପାରିବେ। | National &  Regional |
|  |  |

**ପ୍ରଧାନ ପାଠ୍ଯାଂଶ -୩ ( ସେମିଷ୍ଟାର-୨)**

ଛାତ୍ରଛାତ୍ରୀମାନଙ୍କର ସ୍ନାତକ ସମ୍ମାନ ଓଡିଆ ପାଠ୍ୟକ୍ରମରେ ଏହି ପତ୍ର ରହିବାର କାରଣ ତଥା ଉଦ୍ଦେଶ୍ୟ ଆଧୁନିକ ଓଡିଆ ପଦ୍ୟ ସାହିତ୍ଯ ଓ ଗଦ୍ୟ ସାହିତ୍ଯ ସ୍ରଷ୍ଟାଙ୍କ ପ୍ରତିଭା ଓ ସେମାନଙ୍କ ସୃଷ୍ଟି ଓଡିଆ ସାହିତ୍ୟକୁ ଋଦ୍ଧିମନ୍ତ କରିବା ସହିତ ଶେ ବିଷୟରେ ସମ୍ୟକ ଜ୍ଞାନ ଲାଭ କରିପାରିବେ।

|  Course | Course name | Course outcome (CO) |  |
| --- | --- | --- | --- |
| Core Paper III | Adhunika Odia Sahitya(Swadhinata purbabarti) | **ପ୍ରଥମ ଏକକ :** ଆଧୁନିକ ଓଡିଆ ସାହିତ୍ଯ ର ପୃଷ୍ଠଭୂମି ଓ ନବଜାଗରଣ ପର୍ଯ୍ୟୟରେ ଇଂରାଜୀ ଶିକ୍ଷା ବିସ୍ତାର ,ପତ୍ର ପତ୍ରିକା ପ୍ରକାଶନ ,ମୁଦ୍ରଣ ଯନ୍ତ୍ର ପ୍ରତିଷ୍ଠା ଓ ଭାଷା ସୁରକ୍ଷା ଆନ୍ଦୋଳନ ସମ୍ପର୍କରେ ତଥ୍ୟ ପ୍ରଦାନ କରିବା । | GlobalNationalRegional  |
| **ଦ୍ଵିତୀୟ ଏକକ :**ଆଧୁନିକ ଓଡିଆ ସାହିତ୍ଯ ର ପ୍ରମୁଖ ସ୍ରଷ୍ଟା ତଥା ରାଧାନାଥଙ୍କ କାବ୍ଯ , ଗଙ୍ଗାଧର ଙ୍କ କାବ୍ଯ ,ମଧୁସୂଦନ ରାଓ ଙ୍କ କବିତା , ଫକୀରମୋହନଙ୍କ ଉପନ୍ୟାସ ଓ ଗଳ୍ପ ଗୁଡିକ ସମ୍ପର୍କରେ ଜ୍ଞାନ ପ୍ରଦାନ । ଛାତ୍ର ଛାତ୍ରୀମାନେ ସାହିତ୍ଯ କୁ ବୁଝି ସମାଜ ଜୀବନ ର ପରିବର୍ତ୍ତନ ପାଇଁ ସମାଲୋଚନା କରିପାରିବେ।  | GlobalNationalRegional  |
| **ତୃତୀୟ ଏକକ :** ଓଡିଆ ସାହିତ୍ଯର ସତ୍ୟବାଦୀ ଧାରା କୁ ବିଶ୍ଳେଷଣ କରି ସାଂପ୍ରତିକ ସମାଜ ବ୍ୟବସ୍ଥା ସହିତ ତୁଳନାତ୍ମକ ସାହିତ୍ଯ ସୃଷ୍ଟି କରାଯାଇ ପାରିବ ।  | GlobalNationalRegional |
| **ଚତୁର୍ଥ ଏକକ:**ଓଡିଆ ସାହିତ୍ୟରେ ସବୁଜ ଧାରା ଓ ପ୍ରଗତିବାଦୀ ଧାରା ର ସ୍ରଷ୍ଟା ମାନଙ୍କ ଜନ୍ମ ଜୀବନୀ ଓ ସାମାଜିକ ଆବେଦନ ,ଇତିହାସ,କଳା, ସ୍ଥାପତ୍ୟ ଓ ରାଜନୈତିକ ବ୍ୟବସ୍ଥା ସମ୍ପର୍କରେ ମୂଲ୍ୟାଙ୍କନ କରାଯାଇ ପାରିବ ।  | GlobalNationalRegional |
|  |  |  |  |

**ପ୍ରଧାନ ପାଠ୍ଯାଂଶ -୦୪ ( ସେମିଷ୍ଟାର-୨)**

**ସ୍ଵାଧୀନତା ପରବର୍ତ୍ତୀ ଓଡିଆସାହିତ୍ୟ**

 ଏହି ପାଠ୍ୟପତ୍ର ଛାତ୍ରଛାତ୍ରୀଙ୍କୁ ସ୍ଵାଧୀନତା ପରବର୍ତ୍ତୀ ଓଡିଆ ସାହିତ୍ଯ ସମ୍ପର୍କରେ ଜ୍ଞାନ ପ୍ରଦାନ କରିବା ସହିତ ସମସାମୟିକ ଚିତ୍ର ବିଷୟରେ ଅବଗତ କରାଇବ।

|  Course | Course name | Course outcome (CO) |  |
| --- | --- | --- | --- |
| Core Paper IV | Swadhinata parabarti odia Sahitya | **ପ୍ରଥମ ଏକକ :**ସ୍ଵାଧୀନତା ପରବର୍ତ୍ତୀ କାବ୍ଯ କବିତା ,ବିଷୟରେ ମୌଳିକ ଜ୍ଞାନ ଆହରଣ କରିବା ।  | GlobalNationalRegional |
| **ଦ୍ଵିତୀୟ ଏକକ :** ସ୍ଵାଧୀନତା ପରବର୍ତ୍ତୀ ଓଡିଆ କଥା ସାହିତ୍ଯ ତଥା ଗଳ୍ପ ଓ ଉପନ୍ୟାସ କୁ ଛାତ୍ରଛାତ୍ରୀ ବିଶ୍ଳେଷଣ କରି ନୂତନ ଗଳ୍ପ ଉପନ୍ୟାସ ସୃଷ୍ଟି କରିବାର ପ୍ରେରଣା ପାଇପାରିବେ। | GlobalNationalRegional |
| **ତୃତୀୟ ଏକକ:**ସ୍ଵାଧୀନତା ପରବର୍ତ୍ତୀ ଓଡିଆ ନାଟକ ଓ ଏକାଙ୍କିକା ଗୁଡିକର ସମାଲୋଚନା ତଥା ତାତ୍ତ୍ଵିକ ବିଶ୍ଳେଷଣ କରିପାରିବେ।  | GlobalNationalRegional |
| **ଚତୁର୍ଥ ଏକକ:**ସ୍ଵାଧୀନତା ପରବର୍ତ୍ତୀ ଓଡିଆ ସାହିତ୍ଯ ର ମୂଲ୍ୟାଙ୍କନ କରାଯିବା ସହିତ ପ୍ରବନ୍ଧ ,ଜୀବନୀ ,ଆତ୍ମଜୀବନୀ ଓ ସମାଲୋଚନା ସାହିତ୍ଯ ସମ୍ପର୍କରେ ଧାରଣା ପାଇପାରିବେ ।  | GlobalNationalRegional |
|  |  |  |  |

**ପ୍ରଧାନ ପାଠ୍ଯାଂଶ -୫ ( ସେମିଷ୍ଟାର-୩)**

**ଓଡିଆ ଭାଷା ଓ ଲିପିର ଐତିହାସିକ ବିକାଶକ୍ରମ**

ଏହି ପାଠ୍ୟକ୍ରମଟି ଓଡିଆ ଭାଷା ଓ ଲିପିର ଐତିହାସିକ ସୃଷ୍ଟି ଓ ଏହାର ବିକାଶ କ୍ରମ ଉପରେ ଆଲୋକପାତ କରିଛି । ଛାତ୍ରଛାତ୍ରୀମାନେ ଏହି ବିଷୟକୁ ପଢିବା ଦ୍ଵାରା ଭାଷାଗତ ଜ୍ଞାନ ପାଇପାରିବେ। ଏପରି ଓଡିଆ ଭାଷା ଓ ଲିପି କିପରି ସୃଷ୍ଟି ହେଲା ,କେଉଁ କେଉଁ ପର୍ବ ଦେଇ ଏହାର ବିକାଶ ହୋଇଛି ଏବଂ ଶେଷରେ ଆଧୁନିକ ଭାଷା ଓ ଲିପିରେ ସମୃଦ୍ଧ ହୋଇପାରିଛି ,ଏହି ଜ୍ଞାନ ଗୁଡିକୁ ପାଠକ ମାନେ ଲାଭ କରି ଆମ ଭାଷା ସାହିତ୍ଯ କୁ ସମୃଦ୍ଧ ଓ ବଳିଷ୍ଠ କରିବେ ବୋଲି ପ୍ରତୀୟମାନ ହୁଏ।

ବିଷୟବସ୍ତୁ ଦୃଷ୍ଟିରୁ ଏହାକୁ ୪ଟି ଭାଗରେ ବିଭକ୍ତ କରାଯାଇଛି

|  Course | Course name | Course outcome (CO) |  |
| --- | --- | --- | --- |
| Core Paper-V  | Bhasara Sanjya o swarupa | **ପ୍ରଥମ ଏକକ :**ଓଡିଆ ଭାଷାର ଉଦ୍ଭବ ଓ ବିକାଶ କ୍ରମ , ଏହି ଏକକ ଓଡିଆ ଭାଷାର ସୃଷ୍ଟି ଇତିହାସ ଓ କାଳକ୍ରମ ବିକାଶ ଗତିକୁ ପାଠକମାନେ ବୁଝିପାରିବେ | NationalRegionalLocal |
| **ଦ୍ଵିତୀୟ ଏକକ :**ଓଡିଆ ଲିପିର ଐତିହାସିକ ବିବର୍ତ୍ତନ । ଏହି ଏକକରେ ଲିପିର ଉତ୍ପତ୍ତି ଓ ଐତିହାସିକ ବିକାଶ କ୍ରମ ଦର୍ଶାଯାଇଛି। | NationalRegionalLocal |
| **ତୃତୀୟ ଏକକ:**ଓଡିଆ ଅଭିଲେଖର ଭାଷା । ଏଥିରେ ରହିଛି ଓଡିଆ ଭାଷା ଓ ସାହିତ୍ଯର ପ୍ରାରମ୍ଭିକ ବିପର୍ରଯୟ ର ସୃଜନୀ ସମ୍ଭାର । ପ୍ରାଚୀନ ଶିଳାଲେଖ,ତାମ୍ରପତ୍ର ଲେଖା , ପ୍ରାଚୀନ କାଳେ କିପରି ଓଡିଆ ଭାଷାକୁ ଏକ ପ୍ରାଚୀନ ପରିଚୟ ଦେବା ସହିତ ଓଡିଆ ଭାଷାର ଶ୍ରୀବୃଦ୍ଧି କରିଛି । | NationalRegionalLocal |
| **ଚତୁର୍ଥ ଏକକ**: ଚର୍ଯ୍ୟାପଦ ଓ ସାରଳା ସାହିତ୍ଯ ର ଭାଷା । ଛାତ୍ରଛାତ୍ରୀମାନେ ଏହି ବିଭାଗ କୁ ପାଠ କଲେ ଜାଣିବାକୁ ପାଇବେ ଯେ ଆମର ପ୍ରାଚୀନ ଓଡିଆ ଚର୍ଜ୍ୟପଦ ଓ ସାରଳା ସାହିତ୍ୟରେ କିପରି ଓଡିଆ ଭାଷା ସମ୍ପୃକ୍ତ ଥିଲା ଏବଂ ଓଡିଆ ଭାଷାର ପ୍ରାଚୀନତା ଏକ ବିଶାଳ ଗଭୀରତା ଦର୍ଶାଇଥାଏ ।  | NationalRegionalLocal |
|  |  |  |  |

**ପ୍ରଧାନ ପାଠ୍ଯାଂଶ -୬ ( ସେମିଷ୍ଟାର-୩)**

**ଭାଷାର ସଂଜ୍ଞା , ସ୍ୱରୂପ ,ଓଡିଆ ଭାଷାର ବୈଶେଷ୍ଟ୍ୟତା ଓ ବିଭିଦତା**

ଛାତ୍ରଛାତ୍ରୀ ମାନଙ୍କ ସ୍ନାତକ ପାଠ୍ୟକ୍ରମରେ ଉକ୍ତ ଷଷ୍ଠ ପତ୍ର ରହିବାର ଉଦେଶ୍ୟ ଛାତ୍ରଛାତ୍ରୀମାନଙ୍କୁ ଭାଷାତତ୍ତ୍ଵ ବିଷୟରେ ବିଶ୍ଲେଷଣାତ୍ମକ ଏବଂ ପ୍ରାୟୋଗିକ ଜ୍ଞାନ ପ୍ରଦାନ କରିବା । ଏହା ଦ୍ଵାରା ଶିକ୍ଷାର୍ଥୀ ଗଣ ଭାଷାତତ୍ତ୍ଵ ,ଓଡିଆ ଭାଷାରେ ଅନ୍ୟ ଭାଷାର ପ୍ରଭାବ ,ଓଡିଆ ଭାଷାର ବିଭିନ୍ନ ଆଞ୍ଚଳିକ ରୂପ ବିଭବ ଆଦି ବିଷୟରେ ଉପଯୁକ୍ତ ତଥ୍ୟମୂଳକ ଧାରଣା ଲାଭ କରିଥାନ୍ତି ।

|  Course | Course name | Course outcome (CO) |  |
| --- | --- | --- | --- |
| Core Paper VI | Odia bhasara baishistya o Bibidhata | **ପ୍ରଥମ ଏକକ:** ଉକ୍ତ ଏକକରେ ଭାଷାର ସଂଜ୍ଞା ସ୍ୱରୂପ ଓ ପ୍ରକାର ଭେଦ ରହିଥିବାରୁ ଛାତ୍ରଛାତ୍ରୀଗଣ ଭାଷାର ତାତ୍ତ୍ଵିକ ଦିଗ ସହିତ ଭାଷା ର ବିବିଧ ବୈଶେଷ୍ଟ୍ୟତା ବିଷୟରେ ଧାରଣା ଲାଭ କରିଥାନ୍ତି । | LocalRegionalNationalGlobal  |
| **ଦ୍ଵିତୀୟ ଏକକ:**ଏହି ଏକକରୁ ଭାଷାର ଉତ୍ପତ୍ତି ସମ୍ପର୍କୀୟ ସିଦ୍ଧାନ୍ତ ଅଧୟନ କରିବା ଦ୍ଵାରା ଛାତ୍ରଛାତ୍ରୀଗଣ ଏକ ଭାଷାର ମୁଳଭାଷା, ଭଗ୍ନୀଭାଷା ,ଆଦି ବିଷୟରେ ଜ୍ଞାନଲାଭ କରିଥାନ୍ତି ।  | LocalRegionalNationalGlobal  |
| **ତୃତୀୟ ଏକକ :**ଉକ୍ତ ଏକକରେ ଓଡିଆ ଭାଷାର ଆଞ୍ଚଳିକ ରୂପ ଥିବାରୁ ଅଞ୍ଚଳ ଭିତ୍ତିରେ ଓଡିଆ ଭାଷାର ବ୍ୟବହାରିକ ଦିଗ ସମ୍ପର୍କରେ ସବିଶେଷ ତଥ୍ୟମାନ ଛାତ୍ରଛାତ୍ରୀଗଣ ଲାଭ କରିପାରିବେ।  | LocalRegionalNationalGlobal  |
| **ଚତୁର୍ଥ ଏକକ :**ଉକ୍ତ ଏକକରୁ ଓଡିଆ ଭାଷା ଉପରେ ବିଭିନ୍ନ ଆଦିବାସୀ ଭାଷା ଯଥା- ଦ୍ରାବିଡ,ଅଷ୍ଟ୍ରିକ , କେତେକ ଅନ୍ୟ ଭାଷା ଯଥା ଯାବନିକ ,ଇଂରାଜୀ ର ପ୍ରଭାବ ଓ ପରିପୁଷ୍ଟି ସମ୍ପର୍କରେ ଛାତ୍ରଛାତ୍ରୀଗଣ ଯଥେଷ୍ଟ ଜ୍ଞାନଲାଭ କରିପାରିବେ।  | LocalRegionalNationalGlobal  |
|  |  |

**ପ୍ରଧାନ ପାଠ୍ଯାଂଶ -୭ ( ସେମିଷ୍ଟାର-୩)**

**( ଓଡିଆ ବ୍ୟବହାରିକ ବ୍ଯାକରଣ।**

 ଓଡିଆ ବ୍ୟବହାରିକ ବ୍ଯାକରଣ ଛାତ୍ରଛାତ୍ରୀ ମାନଙ୍କୁ ଭାଷା ଓ ସାହିତ୍ଯର କଥନ ଓ ଲିଖନ ପ୍ରଣାଳୀ ସମ୍ପର୍କରେ ଜାଣିବା ପାଇଁ ସହାୟକ ହୋଇପାରିବ ।

|  Course | Course name | Course outcome (CO) |  |
| --- | --- | --- | --- |
|  Core paper-VII | Odia Bhasara Prayoga o byabaharika Byakarana | **ପ୍ରଥମ ଏକକ :**ଓଡିଆ ବର୍ଣ୍ଣ ବିଚାର ଓ ବାକ୍ୟ ଗଠନର ରୀତି ଓ ପ୍ରୟୋଗ ସମ୍ପର୍କରେ ଅବଗତ କରାଯିବ  | localRegional  |
| **ଦ୍ବିତୀୟ ଏକକ:**କାରକ ,ବିଭକ୍ତି ,କୃଦନ୍ତ ଓ ତଦ୍ଧିତ ର ପ୍ରୟୋଗ ପ୍ରଣାଳୀ ଏବଂ ଓଡିଆ ଭାଷାରେ ତାର ବ୍ୟବହାର ବିଷୟରେ ଯଥାର୍ଥ ଜ୍ଞାନ ଲାଭ ହୋଇଥାଏ ।  | localRegional |
| **ତୃତୀୟ ଏକକ :** ଉପସର୍ଗ ,ସନ୍ଧି ଓ ସମାସର ସଂଜ୍ଞା ,ସ୍ୱରୂପ ସମ୍ପର୍କରେ ଧାରଣା ମିଳିବା ସହିତ ଓଡିଆ ଭାଷାରେ ଉକ୍ତ ପାଖ ଗୁଡିକର ମୂଲ୍ୟ ନିର୍ଦ୍ଧାରିତ ହୋଇଥାଏ । | localRegional |
| **ଚତୁର୍ଥ ଏକକ :**ଓଡିଆ ଶବ୍ଦଭଣ୍ଡାର ପାଠ୍ୟ ମାଧ୍ୟମରେ ଓଡିଆ ଭାଷାରେ ଅନ୍ୟ ଭାଷାର ପ୍ରଭାବ ,ଶାବ୍ଦିକ ପ୍ରୟୋଗ , ଏବଂ ବ୍ୟବହାର ସମ୍ପର୍କରେ ଜ୍ଞାନ ଲାଭ ହୋଇଥାଏ । ଭୌଗୋଳିକ ଭିତ୍ତିରେ ଓଡିଶା ର ପାର୍ଶ୍ଵଭିତ୍ତିକ ଆଞ୍ଚଳିକ ଶବ୍ଦମାନଙ୍କ ଦ୍ଵାରା ଓଡିଆ ଭାଷା ପରିପୃଷ୍ଟି ଏବଂ ବିକାଶ ବିଷୟରେ ଧାରଣା ଲାଭ କରିଥାଏ ।  | localRegional |
|  |  |

**ପ୍ରଧାନ ପାଠ୍ଯାଂଶ -୮ ( ସେମିଷ୍ଟାର-୪)**

**ଓଡିଆ ଲୋକ ସଂସ୍କୃତି ଓ ଲୋକସାହିତ୍ୟ**

ଛାତ୍ରଛାତ୍ରୀ ମାନଙ୍କ ପାଇଁ ଏହି ପତ୍ର ପାଠ୍ୟକ୍ରମରେ ରହିବାର ଉଦ୍ଦେଶ୍ୟ ଓଡିଶାର ଲୋକ ସାହିତ୍ଯ ଓ ଲୋକ ସଂସ୍କୃତି ବିଷୟରେ ସେମାନଙ୍କୁ ମୌଳିକ ଜ୍ଞାନ ପ୍ରଦାନ କରିବା । ଲୋକ ସାହିତ୍ଯ ର ସଂଜ୍ଞା ,ସ୍ୱରୂପ ଓ ପ୍ରକାର ଭେଦ ,ଓଡିଆ ଲୋକଗୀତ ,ଲୋକ କାହାଣୀ ଓ ଲୋକ ନାଟକ ବିଷୟରେ ତାତ୍ତ୍ଵିକ ତଥ୍ୟ ଛାତ୍ରଛାତ୍ରୀ ଙ୍କ ପାଖରେ ପହଞ୍ଚାଇବା ଏହି ପତ୍ର ର ମୂଳ ଉଦ୍ଦେଶ୍ୟ ।

|  Course | Course name | Course outcome (CO) |  |
| --- | --- | --- | --- |
| Core paper-VIII | Odia Lokasanskruti o Lokasahitya | **ପ୍ରଥମ ଏକକ:**ଲୋକ ସଂସ୍କୃତି ଓ ଲୋକ ସାହିତ୍ଯର ସଂଜ୍ଞା ,ସ୍ୱରୂପ ବିଷୟରେ ମୌଳିକ ଜ୍ଞାନ ପ୍ରଦାନ କରିଥାଏ । | localRegional |
| **ଦ୍ବିତୀୟ ଏକକ :**ଲୋକ ଗୀତର ସ୍ୱରୂପ ଓ ପ୍ରକାର ଭେଦ ବିଷୟରେ ଜ୍ଞାନ ପ୍ରଦାନ କରିଥାଏ ।  | localRegional |
| **ତୃତୀୟ ଏକକ :**ଓଡିଆ ଲୋକ କାହାଣୀ ର ସ୍ୱରୂପ ଓ ପ୍ରକାର ଭେଦ ସମ୍ପର୍କରେ ଜ୍ଞାନ ପ୍ରଦାନ କରିଥାଏ । | localRegional |
| **ଚତୁର୍ଥ ଏକକ :** ଓଡିଆ ଲୋକନାଟକର ସ୍ୱରୂପ ଓ ପ୍ରକାର ଭେଦ ଯଥା ପାଲା ,ଦାସକାଠିଆ, ଦଣ୍ଡନାଚ ,ଛଉନାଚ ,ଲୀଳା ,ଦଧି ,ଡାଲଖାଇ ଓ କରମା ବିଷୟରେ ତଥ୍ୟ ପ୍ରଦାନ କରିଥାଏ ।  | localRegional |
|  |  |

**ପ୍ରଧାନ ପାଠ୍ଯାଂଶ-୯ ( ସେମିଷ୍ଟାର-୪)**

**ସାହିତ୍ଯ ତତ୍ତ୍ଵ ( ପ୍ରାଚୀନ ଓ ପାଶ୍ଚାତ୍ୟ) ,**

ଛାତ୍ରଛାତ୍ରୀ ମାନଙ୍କ ପାଠ୍ୟକ୍ରମରେ ଏହି ପତ୍ର ଟି ରହିବାର ଉଦ୍ଦେଶ୍ୟ ସାହିତ୍ଯର ମଧ୍ୟଯୁଗ ଓ ଆଧୁନିକ ସମୟରେ ସାହିତ୍ଯ ସୃଷ୍ଟିପାଇଁ ବିବିଧ ନିୟମଶୃଙ୍ଖଳା ଭିତ୍ତିକ ତାତ୍ତ୍ଵିକ ସିଦ୍ଧାନ୍ତ ଯଥା ମଧ୍ୟକାଳୀନ ସାହିତ୍ଯର ରସ,ରୀତି , ବକ୍ରୋକ୍ତି , ଅଳଙ୍କାର ଏବଂ ଆଧୁନିକ ସାହିତ୍ଯର ରୋମାଣ୍ଟିକବାଦ ,କ୍ଲାସିକ୍କବାଦ , ପ୍ରତୀକବାଦ , ବିଷୟରେ ମୌଳିକ ଜ୍ଞାନ ପ୍ରାପ୍ତ ହୋଇଥାଏ ।

|  Course | Course name | Course outcome (CO) |  |
| --- | --- | --- | --- |
|  C-9 | Prachya o Paschatya Sahitya tattya | **ପ୍ରଥମ ଏକକ:**ଏହି ଏକକରୁ ରସ ତତ୍ତ୍ଵ ଓ ଧ୍ୱନି ତତ୍ତ୍ଵ ଉପରେ ପିଲାମାନେ ମୌଳିକ ଜ୍ଞାନ ଲାଭ କରିବା ସହିତ ସାହିତ୍ୟରେ ରସ ଓ ଧ୍ୱନି ର ଆବଶ୍ୟକତା ବିଷୟରେ ଜାଣିଥାନ୍ତି । | GlobalNational  |
| **ଦ୍ଵିତୀୟ ଏକକ:**ରୀତି ,ବକ୍ରୋକ୍ତି ଓ ଅଳଙ୍କାର ତତ୍ତ୍ଵ ବିଷୟରେ ଜ୍ଞାନ ଲାଭ କରିବା ସହିତ ପିଲାମାନେ ଉକ୍ତ ତତ୍ତ୍ଵ ସହିତ ସାହିତ୍ଯର ସମ୍ପର୍କ ବିଷୟରେ ଧାରଣା ଲାଭ କରିଥାନ୍ତି । | GlobalNational |
| **ତୃତୀୟ ଏକକ:**ରାଧାନାଥ ଙ୍କ ଠାରୁ ଆରମ୍ଭ ହୋଇଥିବା ଆଧୁନିକ ଓଡିଆ ସାହିତ୍ଯ କୁ ରୋମାଣ୍ଟିସିଜିମ ,କ୍ଳାସିସିଜିମ କିପରି ପ୍ରଭାବିତ କରିଛି ଏବଂ ଆଧୁନିକ ଶୈଳୀରେ ଶାସ୍ତ୍ରୀୟ ସୃଷ୍ଟି ସମ୍ଭବ ହୋଇଛି ସେ ବିଷୟରେ ଛାତ୍ରଛାତ୍ରୀମାନେ ସବିଶେଷ ଜ୍ଞାନ ଲାଭ କରିଥାନ୍ତି । | GlobalNational |
| **ଚତୁର୍ଥ ଏକକ:**ସମାଜବାଦୀ ବାସ୍ତବବାଦ କୁ ନେଇ ସୃଷ୍ଟି ହୋଇଥିବା ସାହିତ୍ୟକୁ ପ୍ରତୀକ ଓ ଚିତ୍ରକଳ୍ପ କିପରି ପ୍ରଭାବିତ କରିଛି ସେ ବିଷୟରେ ଜ୍ଞାନ ଲାଭ ହୋଇଥାଏ । | GlobalNational |
|  |  |
|  |  |

**ପ୍ରଧାନ ପାଠ୍ଯାଂଶ -୧୦( ସେମିଷ୍ଟାର-୪)**

**ଓଡିଆ କବିତା ପ୍ରାଚୀନରୁ ଆଧୁନିକ**

 ଛାତ୍ରଛାତ୍ରୀ ମାନଙ୍କର ସ୍ନାତକ ସମ୍ମାନ ଓଡିଆ ପାଠ୍ୟକ୍ରମରେ ଏହି ପତ୍ର ରହିବାର କାରଣ ହେଲା ଆମ କାବ୍ଯ ସର୍ବସ୍ଵ ଛଶହ ବର୍ଷର ଓଡିଆ ସାହିତ୍ୟରେ କବି ମାନଙ୍କ ପ୍ରତିଭାର ଆବିର୍ଭାବ କିପରି ଘଟିଥିଲା ଏବଂ ସେମାନଙ୍କ ଦ୍ଵାରା ସୃଷ୍ଟି ହୋଇଥିବା କାବ୍ଯ ଓଡିଆ ସାହିତ୍ୟକୁ କିଭଳି ପରିପୁଷ୍ଟ କରିଥିଲା ସେ ବିଷୟରେ ସମ୍ୟକ ଜ୍ଞାନ ଲାଭ ହୋଇଥାଏ । ଆଦିକବି ସାରଳା ଦାସ , ଜଗନ୍ନାଥ ଦାସ, ରୀତି କବି ଦୀନକୃଷ୍ଣ ଦାସ ,ଆଧୁନିକ ଯୁଗସ୍ରଷ୍ଟା ରାଧାନାଥରାୟ , ଗଙ୍ଗାଧର ମେହେର , ଗୋପବନ୍ଧୁ ଦାସ , ଓ ସଚିଦାନନ୍ଦ ରାଉତରାୟ ଙ୍କ ଉପରେ ସବିଶେଷ ତଥ୍ୟମୂଳକ ତତ୍ତ୍ଵ ପିଲାମାନଙ୍କ ପାଖରେ ପହଞ୍ଚିପାରେ ।

|  Course | Course name | Course outcome (CO) |  |
| --- | --- | --- | --- |
|  C-10 |  Odia Kabita prachinaru Adhunika | **ପ୍ରଥମ ଏକକ:** ଏହି ଏକକ ରୁ ଛାତ୍ରଛାତ୍ରୀମାନେ ସାରଳା ମହାଭାରତର ଗଦାପର୍ବରେ ଥିବା “ ଦୁର୍ୟଧନର ରକ୍ତନଦୀ ସନ୍ତରଣ “ ସମୟର ବିଭୀଷିକା ଏବଂ କବି ସାରଳଦାସଙ୍କ କଳ୍ପନା ଶକ୍ତି ବିଷୟରେ ଜ୍ଞାନ ପାଇଥାନ୍ତି | Regional National |
| **ଦ୍ଵିତୀୟ ଏକକ :**ଉକ୍ତ ଏକକରୁ ଓଡିଆ ଜାତିର ଜୀବନଦୀପ ଭଗବତର ଏକାଦଶ ସ୍କନ୍ଦ ସ୍ଥିତ “ ଚଦିଶ ଗୁରୁ ପ୍ରସଙ୍ଗ “ ସହିତ କବି ଜଗନ୍ନାଥ ଦାସ ଙ୍କ ପ୍ରତିଭା ବିଷୟରେ ସବିଶେଷ ତଥ୍ୟ ଆହରଣ କରନ୍ତି ଏବଂ ସଂସ୍କୃତ ସାହିତ୍ଯ ଦ୍ଵାରା ଓଡିଆ ସାହିତ୍ଯ କିପରି ପ୍ରଭାବିତ ହୋଇଥିଲା ସେ ବିଷୟରେ ଜ୍ଞାନଲାଭ ହୋଇଥାଏ  | Regional National |
| **ତୃତୀୟ ଏକକ :**ଏହି ଏକକରୁ ଛାତ୍ରଛାତ୍ରୀଗଣ ଓଡିଆ ରୀତି କାବ୍ୟର ବିଭବ କୁ ଜାଣିବା ସହିତ କବି ସମ୍ରାଟ ଉପେନ୍ଦ୍ର ଭଞ୍ଜ ଓ କବି ଦୀନକୃଷ୍ଣ ଙ୍କ କାବ୍ଯ ପ୍ରତିଭା ବିଷୟରେ ସବିଶେଷ ତଥ୍ୟ ଆହରଣ କରନ୍ତି ଏବଂ ସଂସ୍କୃତ ସାହିତ୍ଯ ଦ୍ଵାରା ଓଡିଆ ସାହିତ୍ଯ କିପରି ପ୍ରଭାବିତ ହୋଇଥିଲା ସେ ବିଷୟରେ ଜ୍ଞାନଲାଭ ହୋଇଥାଏ | Regional National |
| **ଚତୁର୍ଥ ଏକକ :**ଏହି ଏକକରୁ ଆଧୁନିକ ଯୁଗସ୍ରଷ୍ଟା ରାଧାନାଥ ,ଗଙ୍ଗାଧର , ଗୋପବନ୍ଧୁ , ସଚ୍ଚି ରାଉତରାୟ ଙ୍କ ବିଷୟରେ ଜ୍ଞାନ ଲାଭ କରିବା ସହିତ ଆମ ଓଡିଆ ସାହିତ୍ୟରେ କିଭଳି ବିଶ୍ଵ ସାହିତ୍ଯ ସ୍ଵତନ୍ତ୍ରତା ସବୁ ଅନୁସୃତ ହେଲା ତାହା ବିଷୟରେ ଜ୍ଞାନ ମିଳିଥାଏ। | Regional National |
|  |  |  |  |

**ପ୍ରଧାନ ପାଠ୍ଯାଂଶ -୧୧( ସେମିଷ୍ଟାର-୫)**

**ନାଟକ ଓ ଏକାଙ୍କିକା**

 ଏହି ପତ୍ର ପାଠ୍ୟକ୍ରମରେ ରହିବାର ମୂଳ ଉଦ୍ଦେଶ୍ୟ ହେଉଛି ନାଟକ ଓ ଏକାଙ୍କିକା ବିଷୟରେ ଛାତ୍ରଛାତ୍ରୀମାନଙ୍କୁ ମୌଳିକ ଶିକ୍ଷା ପ୍ରଦାନ କରିବା । ଏହି ପତ୍ର ଟି ପଢିବା ଦ୍ଵାରା ଛାତ୍ରଛାତ୍ରୀମାନେ ନାଟ୍ଯକାର କାଳୀଚରଣ ପଟ୍ଟନାୟକ ଙ୍କ “ ରକ୍ତ ମାଟି “, ମନୋରଞ୍ଜନ ଦାସ ଙ୍କ “ ନନ୍ଦିକେଶ୍ଵରୀ “ ବିଜଯ ମିଶ୍ର ଙ୍କ “ ତଟ ନିରଞ୍ଜନୀ “ ,ବିଜଯ କୁମାର ଶତପଥୀ ଙ୍କ “ କୌକୁଆ “ ,ପ୍ରାଣବନ୍ଧୁ କର ଙ୍କ “ସ୍ମତି ବିଭ୍ରାଟ “ ଓ ବିଶ୍ଵଜିତ ଦାସ ଙ୍କ “ ଛଦ୍ମବେଶୀ” ଏକାଙ୍କିକା ଉପରେ ଜ୍ଞାନ ଆହରଣ କରିବେ।

|  Course | Course name | Course outcome (CO) |  |
| --- | --- | --- | --- |
|  Core Paper XI | Odia Nataka o Ekankika | **ପ୍ରଥମ ଏକକ:**ରକ୍ତମାଟି ନାଟକରେ ପୁଞ୍ଜିବାଦ କିପରି ସମାଜ ପାଇଁ ହାନିକାରକ ,ତାହା ପିଲାମାନେ ଜାଣିପାରିବେ। ଏହି ଏକକରେ ନାଟ୍ଯକାର ପୁଞ୍ଜିବାଦର କୁତ୍ସିତ ରୂପ ସହିତ ରାଜନୀତିର ବିଫଳତା କୁ ଯେପରି ଭାବରେ ଦେଖାଇଛନ୍ତି ,ପିଲାମାନେ ସେଥିରୁ ମୌଳିକ ଜ୍ଞାନ ଆହରଣ କରିପାରିବେ।  | Regional National |
| **ଦ୍ଵିତୀୟ ଏକକ:** “ ନନ୍ଦିକେଶ୍ଵରୀ “ ନାଟକ ପଢିବା ଦ୍ଵାରା ସାହିତ୍ୟରେ ଇତିହାସ କିପରି ଚିତ୍ରିତ ହୋଇଛି ,ତାହା ଛାତ୍ରଛାତ୍ରୀମାନେ ଜାଣିପାରିବେ। ଏହି ନାଟକରୁ ସେ ସମୟର ରାଜା ମାନଙ୍କର ଶାସନ ନୀତି ଏବଂ ବିଶେଷ କରି ନନ୍ଦିକା ଚରିତ୍ର ଚରିତ୍ର ମାଧ୍ୟମରେ ଦେଶ ପ୍ରେମର କଥା ଜାଣିବାକୁ ପାଇବେ । | Regional National |
| **ତୃତୀୟ ଏକକ:**ଏହି ଏକକରୁ ପିଲାମାନେ “ କୋକୁଆ “ ଓ “ଭୁଖା” ନାଟକ ବିଷୟରେ ଜାଣିବାକୁ ପାଇବେ । କୌକୁଆ ନାଟକରେ ପୁରାଣର ଯଦୁ ବଂଶ ଧ୍ଵଂସର ଚିତ୍ରାକୁ ଦେଖାଯାଇପାରିବ। ଭୁଖା ନାଟକରୁ ପିଲାମାନେ ଆଦିବାସୀ ସଂସ୍କୃତି ସମ୍ପର୍କରେ ଜ୍ଞାନ ଆହରଣ କରିପାରିବେ।  | Regional National |
| **ଚତୁର୍ଥ ଏକକ:**ଏହି ଏକକରୁ ଛାତ୍ରଛାତ୍ରୀମାନେ ଛଦ୍ମବେଶୀ ,ନାଟକ ବିଷୟରେ ଜ୍ଞାନ ଆହରଣ କରିପାରିବେ। ମଣୀଷ ସ୍ଵାର୍ଥ ହାସଲ ପାଇଁ କିପରି ଛଦ୍ମତା କୁ ଆପଣେଇଛି ତାହା ଜାଣିବେ। ।  | Regional National |
|  |  |  |  |

**ପ୍ରଧାନ ପାଠ୍ଯାଂଶ -୧୨( ସେମିଷ୍ଟାର-୫)**

**ଓଡିଆ କଥା ସାହିତ୍ଯ**

 ଏହି ପତ୍ର ପାଠ୍ୟକ୍ରମରେ ରହିବାର ମୂଳ ଉଦ୍ଦେଶ୍ୟ ହେଉଛି ଗଳ୍ପ ଓ ଉପନ୍ୟାସ କିପରି ଭାବରେ ସମାଜର ବାସ୍ତବ ଚିତ୍ରକୁ ଦେଖାଇବାରେ ସହାୟକ ହୋଇପାରୁଛି ଏବଂ ଗାଳ୍ପିକ ଓ ଔପନ୍ଯାସିକ ମାନେ କିପରି ଭାବେ ଆମ ସାହିତ୍ଯ ଭଣ୍ଡାର କୁ ସମୃଦ୍ଧ କରିଛନ୍ତି ସେ ବିଷୟରେ ଜ୍ଞାନ ଆହରଣ କରିବେ। ଏହି ପତ୍ରରେ ଓଡିଆ କଥା ସାହିତ୍ଯ ର ବିକାଶକ୍ରମରେ ପ୍ରମୁଖ ଲେଖକ ମାନଙ୍କ ବିଷୟରେ ଜ୍ଞାନ ଲାଭ ହୋଇଥାଏ । ଫକୀରମୋହନ ଙ୍କ “ ଛ ମାଣ ଆଠ ଗୁଣ୍ଠ “ , ଗୋପୀନାଥ ମହାନ୍ତି ଙ୍କ “ ଦାନାପାଣି” ,ଦୟାନିଧି ମିଶ୍ର ଙ୍କ ନୟନତାରା ସହ ଗୋଦାବରୀଶ ମହାପାତ୍ର ଙ୍କ ଦେବତାର ବିଧାତା , କାଳିନ୍ଦୀ ଚରଣଙ୍କ “ ମାଂସ ର ବିଳାପ “ ମନୋଜ ଦାସ ଙ୍କ “ ମଧୁବନ ର ମେୟର “ ଗଳ୍ପ ବିଷୟରେ ଛାତ୍ରଛାତ୍ରୀମାନେ ମୌଳିକ ଜ୍ଞାନ ପାଇଥାନ୍ତି ।

|  Course | Course name | Course outcome (CO) |  |
| --- | --- | --- | --- |
|  Core paper-XII | Odia Katha Sahitya(Galpa o upanyasa) | **ପ୍ରଥମ ଏକକ :**ଏହି ଏକକ ରୁ ଛାତ୍ର ଛାତ୍ରୀମାନେ ଓଡିଆ ଗଳ୍ପ ଓ ଉପନ୍ୟାସ ସାହିତ୍ଯ କିପରି ଭାବରେ ବିକଶିତ ହୋଇଛି ଏବଂ ସେହି ଧାରାରେ ଆସିଥିବା ବିଶିଷ୍ଟ ଲେଖା ମାନଙ୍କ ବିଷୟରେ ମୌଳିକ ଜ୍ଞାନ ପାଇପାରିବେ। | Regional National |
| **ଦ୍ଵିତୀୟ ଏକକ :**ଏହି ଏକକଟି କଥା ସମ୍ରାଟ ଫକୀରମୋହନ ଙ୍କ ଉପରେ ଜ୍ଞାନ ପ୍ରଦାନ କରିଥାଏ। “ ଛ ମାଣ ଆଠ ଗୁଣ୍ଠ “ ଉପନ୍ୟାସରେ ଜମି ସମସ୍ଯା କିପରି ଭାବରେ ଉତ୍କଟ ରୂପ ଧାରଣା କରିଛି ।ତା ବିଷୟରେ ପିଲାମାନେ ଜାଣିପାରିବେ। | Regional National |
| **ତୃତୀୟ ଏକକ:**ଏହି ଏକକଟି ଦୟାନିଧି ମିଶ୍ର ଙ୍କ ନୟନତାରା ଉପନ୍ୟାସ ବିଷୟରେ ମୌଳିକ ଜ୍ଞାନ ପ୍ରଦାନ କରିବା ସହିତ ଗୋପୀନାଥ ମହାନ୍ତି ଙ୍କ ଦାନାପାଣି ଉପନ୍ୟାସରେ ମଣିଷ ନିଜ କର୍ମକ୍ଷେତ୍ରରେ ଆଗକୁ ବଢିବାର ଲାଳସାରେ ନିଜର ଆତ୍ମସ୍ବାଭିମାନ କୁ ଜଳାଞ୍ଜଳି ଦେଉଛି ସେ ବିଷୟରେ ପିଲାମାନେ ଜାଣିପାରିବେ।  | Regional National |
| **ଚତୁର୍ଥ ଏକକ:** ଏହି ଏକକଟିରୁ ପିଲାମାନେ ଓଡିଆଗଳ୍ପ ବିଷୟରେ ଜାଣିପାରିବେ। ଗୋଦାବରୀଶ ମହାପାତ୍ରଙ୍କର “ ଦେବତାର ବିଧାତା “ କାଳିନ୍ଦୀ ଚରଣ ଙ୍କ “ ମାଂସର ବିଳାପ “ ଏବଂ ମନୋଜ ଦାସ ଙ୍କ “ ମଧୁବନ ର ମେୟର “ ଗଳ୍ପ ବିଷୟରେ ମୌଳିକ ଜ୍ଞାନ ପାଇପାରିବେ। | Regional National |
|  |  |  |  |

**ପ୍ରଧାନ ପାଠ୍ଯାଂଶ -୧୩** **( ସେମିଷ୍ଟାର-୬)**

**ଓଡିଆ ଗଦ୍ୟ ସାହିତ୍ଯ**

ଏହି ପତ୍ର ପାଠ୍ୟକ୍ରମରେ ରହିବାର ମୂଳ ଉଦ୍ଦେଶ୍ୟ ହେଉଛି ଓଡିଆ ଗଦ୍ୟ ସାହିତ୍ଯ କିପରି ଭାବରେ ଓଡିଆ ସାହିତ୍ଯ ଭଣ୍ଡାର କୁ ସମୃଦ୍ଧ କରିଛି ,ଛାତ୍ରଛାତ୍ରୀମାନେ ତାହା ବିଷୟରେ ଜ୍ଞାନ ଆହରଣ କରିବେ। ଜୀବନୀ ସାହିତ୍ଯ ,ଭ୍ରମଣ କାହାଣୀ , ଓ ସମାଲୋଚନା ସାହିତ୍ଯ ଏବଂ ପ୍ରବନ୍ଧ ସାହିତ୍ଯ ବିଷୟରେ ଏହି ପତ୍ର ଟି ଛାତ୍ରଛାତ୍ରୀମାନଙ୍କୁ ମୌଳିକ ଜ୍ଞାନ ପ୍ରଦାନ କରିଥାଏ ।

|  Course | Course name | Course outcome (CO) |  |
| --- | --- | --- | --- |
| Core PAPER-XIII  | Odia Gadya Sahitya(Prabandha,Atmajibani, bhramanakahani | .**ପ୍ରଥମ ଏକକ:**ଏହି ଏକକ ଆତ୍ମଜୀବନୀ ,ଭ୍ରମଣ କାହାଣୀ ଓ ସମାଲୋଚନା ସାହିତ୍ଯର ସଂଜ୍ଞା , ସ୍ୱରୂପ ଓ ପ୍ରକାର ଭେଦ ବିଷୟରେ ମୌଳିକ ଜ୍ଞାନ ପ୍ରଦାନ କରିଥାଏ । | Regional National |
| **ଦ୍ବିତୀୟ ଏକକ :**ଏହି ଏକକ ଫତୁରାନନ୍ଦ ଙ୍କ ଆତ୍ମଜୀବନୀ “ ମୋ ଫୁଟା ଡଙ୍ଗାର କାହାଣୀ “ ବିଷୟରେ ଜ୍ଞାନ ପ୍ରଦାନ କରିଥାଏ । ପ୍ରତିକୂଳ ପରିସ୍ଥିତି ସହ କିପରି ସଂଘର୍ଷ କରାଯାଇପାରେ ତାହା ଏହି ଏକକରୁ ଛାତ୍ରଛାତ୍ରୀମାନେ ଜାଣିପାରିବେ ଏବଂ ତାଙ୍କ ଜୀବନରେ ପ୍ରେରଣା ଭାବରେ ଗ୍ରହଣ କରିବେ।  | Regional National |
| **ତୃତୀୟ ଏକକ :**ଏହି ଏକକରୁ ଛାତ୍ରଛାତ୍ରୀମାନେ ଭୁବନେଶ୍ବର ବେହେରାଙ୍କ “ ପଶ୍ଚିମ ଆଫ୍ରିକାରେ ଓଡିଆ ଢିଙ୍କି “ ଭ୍ରମଣ କାହାଣୀ ବିଷୟରେ ଜାଣିବାକୁ ପାଇବେ । ଏହି ବିଷୟଟି ଲେଖକଙ୍କର ଭ୍ରମଣ ଜନିତ ଅନୁଭୂତି ସମ୍ପର୍କରେ ଜ୍ଞାନ ପ୍ରଦାନ କରିଥାଏ।  | Regional National |
| **ଚତୁର୍ଥ ଏକକ :**ଏହି ଏକକରୁ ଛାତ୍ରଛାତ୍ରୀମାନେ ଗୋପବନ୍ଧୁ ଦାସଙ୍କ “ ଭାଷା ଓ ଜାତୀୟତା “ , ଚନ୍ଦ୍ରଶେଖର ରଥଙ୍କ “ ମୁଁ ସତ୍ୟଧର୍ମୀ କହୁଛି” ଏବଂ “ ବିବେକାନନ୍ଦ ଏକ ଗୁହା ମୁକ୍ତିର ପ୍ରୟାସ” ପ୍ରବନ୍ଧ ବିଷୟରେ ଜ୍ଞାନ ପାଇପାରିବେ। | Regional National |
|  |  |  |  |

**ପ୍ରଧାନ ପାଠ୍ଯାଂଶ -୧୪ ( ସେମିଷ୍ଟାର-୬)**

**ଓଡିଆ ଭାଷାର ବ୍ୟବାହାରିକ ପ୍ରୟୋଗ**

ଏହି ପାଠ୍ୟପତ୍ର ଛାତ୍ରଛାତ୍ରୀମାନଙ୍କୁ ମୌଳିକ ଜ୍ଞାନ ,ସୃଜନୀ କଳା ,ବ୍ୟକ୍ତିଗତ ଚରିତ୍ର ଗଠନ ଓ ସକ୍ଷମଶୀଳ ଅବଗତ କରିପାରିବ ।

|  Course | Course name | Course outcome (CO) |  |
| --- | --- | --- | --- |
| Core Paper-XIV |  Odia bhasara byabaharika prayoga | **ପ୍ରଥମ ଏକକ :** ଭାଷଣକଳା ,ଦଳଗତ ଆଲୋଚନା , ସାକ୍ଷାତକାରର ସଂଜ୍ଞା ,ସ୍ୱରୂପ ଓ ବିକାଶଧର ସମ୍ପର୍କରେ ମୌଳିକ ଜ୍ଞାନ ପାଇପାରିବେ ।  | globalNational  |
| **ଦ୍ଵିତୀୟ ଏକକ :** ସମ୍ବାଦ ପ୍ରସ୍ତୁତି ,ଫିଚର ରଚନା ଓ ବିଜ୍ଞାପନ ପ୍ରସ୍ତୁତି ସମ୍ପର୍କରେ ସମ୍ୟକ ଧାରଣା ପ୍ରଦାନ ।  | globalNational |
| **ତୃତୀୟ ଏକକ:**କର୍ମକ୍ଷେତ୍ର ଲିଖନବିଧି ର ସଂଜ୍ଞା ,ସ୍ୱରୂପ ଓ ପ୍ରୟୋଗାତ୍ମକ ବିଶ୍ଳେଷଣ କରାଯାଇପାରିବ । | globalNational |
| **ଚତୁର୍ଥ ଏକକ:**ଏହି ଏକକରେ କମ୍ପୁଟର ବିଷୟରେ ସବିଶେଷ ଜ୍ଞାନ ଆହରଣ କରିବା ସହ କମ୍ପୁଟର ବିଭିନ୍ନ ଅଂଶ ସହ ପରିଚିତ ହେବ ସହ ,ଏହାର ଉପକାରିତା ବିଷୟରେ ବିଭିନ୍ନ ତଥ୍ୟ ଛାତ୍ରଛାତ୍ରୀମାନେ ଜାଣିପାରିବେ ।  | globalNational |
|  |  |  | National |

**ପାଠ ( D.S.E- 1) ( ସେମିଷ୍ଟାର-୫)**

 **ଓଡିଶାର ସାଂସ୍କୃତିକ ଇତିହାସ ଓ ଓଡିଆ ସାହିତ୍ଯ**

ଏହି ପାଠ୍ୟକ୍ରମଟି ଓଡିଶାର ସଂସ୍କୃତି , ପରମ୍ପରା , ଧର୍ମ, ସାହିତ୍ଯ ବିଷୟରେ ସବିଶେଷ ଜ୍ଞାନ ପ୍ରଦାନ କରିବ ଯାହା ଓଡିଆ ସାହିତ୍ୟରେ ସମାଜ ଓ ସଂସ୍କୃତି ର ପ୍ରତିଫଳନ ,ସାହିତ୍ଯର ବିବିଧତା କ୍ଷେତ୍ରରେ ଏହାର ଅବଶ୍ୟକତା ଓ ପ୍ରୟୋଗ ଉପରେ ଜ୍ଞାନ ଆହରଣ କରିବା ପାଇଁ ସୁଯୋଗ ଆଣିଦେବ । ଏହିସବୁ ପାଠ୍ୟକ୍ରମ ଦ୍ରୁଷ୍ଟିକୋଣରୁ ଶୃଙ୍ଖଳାକୈନ୍ଦ୍ରିକ ଇଚ୍ଛାଧୀନ ପାଠ କୁ ଚାରୋଟି ଏକକରେ ବିଭକ୍ତ କରାଯାଇଛି । ଏହି ବିଷୟର ନାମ ହେଲା ଓଡିଶାର ସଂକ୍ଷିପ୍ତ ଇତିହାସ ଓ ଓଡିଆ ସାହିତ୍ଯ “ ,

|  Course | Course name | Course outcome (CO) |  |
| --- | --- | --- | --- |
| DisciplineSpecificElective-I |  Odishara sanskrutika Itihasa o odia sahitya | **ପ୍ରଥମ ଏକକ:** **“** ଓଡିଶାର ସଂକ୍ଷିପ୍ତ ଇତିହାସ “ , ଏଥିରେ ଓଡିଶାର ସୃଷ୍ଟି ଇତିହାସ ସହିତ ଏହାର ପ୍ରାଚୀନତାକୁ ଦର୍ଶାଇବା ସହିତ କିପରି ଓଡିଶା ଏକ ସ୍ଵତନ୍ତ୍ର ପ୍ରଦେଶ ରେ ପରିପୂର୍ଣ୍ଣ ହେବ ତାହାର ଏକ ସଂକ୍ଷିପ୍ତ ଚିତ୍ର ବିଷୟରେ ପାଠକ ମାନେ ଅବଗତ ହେବେ।  | NationalRegional |
| **ଦ୍ଵିତୀୟ ଏକକ:** ଓଡିଶାର ବୌଦ୍ଧ ସଂସ୍କୃତି, ଶୈବ ସଂସ୍କୃତି ,ବୈଷ୍ଣବ ସଙ୍କୃତି,ଏହି ଏକକରେ କିପରି ଓଡିଶାର ସଂସ୍କୃତି ଏକ ଆଧ୍ୟାତ୍ମିକ ପ୍ରାଣ ସହିତ ଜଡିତ ଏବଂ ଓଡିଶା କୁ ଏହାର ସ୍ଵତନ୍ତ୍ରତା ଏକ ସୁପରିଚୟ ପ୍ରଦାନ କରିଛି ତାହା ବିଷୟରେ ଆଲୋଚନା କରାଯାଇଛି ।  | NationalRegional |
| **ତୃତୀୟ ଏକକ:**ଶ୍ରୀ ଜଗନ୍ନାଥ ସଂସ୍କୃତି ଓ ଆଦିବାସୀ ସଂସ୍କୃତି ବିଷୟରେ ଏହି ଏକକରେ ଆମ ଉତ୍କଳୀଯ ପ୍ରାଣ ଓ ଓଡିଶାର ପରିଚୟ ସହିତ କିପରି ଶ୍ରୀ ଜଗନ୍ନାଥ ସଂସ୍କୃତିର ମହାନତା କୁ ଏଥରେ ଦର୍ଶାଯାଇଛି ଯାହାକୁ ପାଠକମାନେ ଅତି ମର୍ମଭେଦରେ ପାଠ କରି ନିଜର ମାଟି ପ୍ରତି ଏବଂ ସଂସ୍କୃତି ପ୍ରତି ଏକ ସତ ଜ୍ଞାନ ଆହରଣ କରିବେ।  | NationalRegional |
| **ଚତୁର୍ଥ ଏକକ:**ଓଡିଆ ଓଷା ବ୍ରତ ଓ ପର୍ବପର୍ବାଣୀ । ଏହି ଏକକରେ ଓଡିଆ ଜାତିର ସଂସ୍କୃତି, ପରମ୍ପରା ସହିତ ,ଓଷା ବ୍ରତ , ପର୍ବପର୍ବାଣୀ କିପରି ଏକ ସ୍ଵତନ୍ତ୍ର ପରିଚୟ ଦେଇ ଏକଟା ମଧ୍ୟ ସୃଷ୍ଟି କରିଛି ତା ବିଷୟରେ ସବିଶେଷ ଧାରଣା ଦିଆଯାଇଛି ।ଏହିପରି ଆଲୋଚନା କଲେ ଜଣାଯାଏ ଓଡିଶାର ସାମାଜିକ ସଂସ୍କୃତି ପାରମ୍ପରିକ ଚିତ୍ର ସହିତ କିପରି ଓଡିଆ ସାହିତ୍ଯ ରା ସମ୍ପର୍କ ଅତ୍ୟନ୍ତ ନିବିଡ ତାହାକୁ ପାଠକ ଅନୁଭବ ତଥା ଅନୁଶୀଳନ କରିବେ। | NationalRegional |
|  |  |  |  |

**ପାଠ ( D.S.E- 2) ( ସେମିଷ୍ଟାର-୫)**

 **ଓଡିଆ ଶିଶୁ ସାହିତ୍ୟ ଓ ବିଜ୍ଞାନଭିତ୍ତିକ ସାହିତ୍ଯ**

ଶୃଙ୍ଖଳାକୈନ୍ଦ୍ରିକ ଇଚ୍ଛାଧୀନ ପାଠ ଏହି ପାଠ୍ୟକ୍ରମରେ ରେ ରହିଛି ଓଡିଆ ଶିଶୁ ସାହିତ୍ଯ ,ବିଜ୍ଞାନ ଭିତ୍ତିକ ସାହିତ୍ଯ ଅଧୟନ ବିଷୟ ରହିଛି ଯାହା ପାଠକ ମାନଙ୍କୁ ଶିଶୁ ସାହିତ୍ଯ ବିଷୟରେ ବିଶେଷ ଜ୍ଞାନ ପ୍ରଦାନ କରିବା ସହିତ ସାହିତ୍ଯ ଓ ସମାଜରେ ଏହାର ଉପାଦେୟତାକୁ ପରିପ୍ରକାଶ କରିବା ଏବଂ ବିଜ୍ଞାନ ବିଷୟକୁ ନେଇ ବିଜ୍ଞାନ ଭିତ୍ତିକ ସାହିତ୍ଯର ସୃଷ୍ଟି ରହସ୍ୟ କୁ ଉନ୍ମୋଚନ କରିବ ।

ପାଠକ ପାଠିକା ମାନଙ୍କର ଆବଶ୍ୟକତା ଅନୁଭବ କରି ଏହି ପାଠ୍ୟକ୍ରମକୁ ଚାରୋଟି ଏକକରେ ବିଭକ୍ତ କରାଯାଇଛି ।

|  Course | Course name | Course outcome (CO) |  |
| --- | --- | --- | --- |
| DisciplineSpecificElective-II |  Odia sisu sahitya o bigyna bhittika sahitya | **ପ୍ରଥମ ଏକକ : ଓଡିଆ ଶିଶୁ ସାହିତ୍ଯର ସ୍ୱରୂପ ଓ ପ୍ରକାର ଭେଦ** ଏହି ବିଭାଗରେ ଓଡିଆ ଶିଶୁସାହିତ୍ଯର ଅବବୋଧ ଧାରଣା ସହିତ ଏହାର ପ୍ରକାର ଭେଦ କୁ ଆଲୋଚନା କରାଯାଇଛି ଯାହା ପାଠକଟିର ଶିଶୁ ମାନଙ୍କ ପ୍ରତି ଏକ ଉଚ୍ଚମନା ଆସିବ।  | GlobalRegional |
| **ଦ୍ଵିତୀୟ ଏକକ : ଓଡିଆ ବିଜ୍ଞାନଭିତ୍ତିକ ସାହିତ୍ଯ ର ସ୍ୱରୂପ ଓ ବିକାଶ ଧାରା** ଆମ ସମାଜରେ ବହୁ ପ୍ରଚଳିତ ସୃଷ୍ଟି କରିଥିବା ବିଜ୍ଞାନ ବିଷୟରେ ଜାଣିବା ଏବଂ ଏହାର ଉପକାରିତା ଓ ଅପକାରିତାକୁ ଅନୁଭବ କରାଇବା ଏହି ସାହିତ୍ଯର ଲକ୍ଷ୍ୟ ।  | GlobalRegional |
| **ତୃତୀୟ ଏକକ: ପୃଥିବୀ ବାହାରେ ମଣିଷ – ଗୋକୁଳାନନ୍ଦ ମହାପାତ୍ର** ଏଥିରେ ଗୋକୁଳାନନ୍ଦଙ୍କ ଅତି ଗଭୀର ଚିନ୍ତା ଚେତନା ସ୍ଥାନ ପାଇଛି । ଉକ୍ତ ଉପନ୍ୟାସଟି ଓଡିଆ ସାହିତ୍ୟରେ ବିଜ୍ଞାନଭିତ୍ତିକ ଉପନ୍ୟାସ ଯାହା ମାଧ୍ୟମରେ ପୃଥିବୀର ବିକାଶ ହେବା ସହିତ ସମାଜର ର ହିତ ଏବଂ ଅବନ୍ନତି ହେବାରେ ମଧ୍ୟ ସହାୟକ ହୋଇଛି ତାହାକୁ ପାଠକ ମାନେ ଏହି ଉପନ୍ୟାସ ମାଧ୍ୟମରେ ଜାଣିପାରିବେ। | GlobalRegional |
| **ଚତୁର୍ଥ ଏକକ : ବିଚିତ୍ର ବିଶ୍ଵ- ଦେବକାନ୍ତ ମିଶ୍ର** ଏହି ପାଠ୍ୟ ବିଷୟଟି ଏକ ବିଜ୍ଞାନଭିତ୍ତିକ ନିବନ୍ଧ ଯେଉଁଥିରେ ପୃଥିବୀର ବିଚିତ୍ରବର୍ଣ୍ଣା ରେ ବିଜ୍ଞାନ କିପରି ଏକ ଭୂମିକା ଗ୍ରହଣ କରିଛି ତାହାର ଏକ ଧାରଣା ଦିଆଯାଇଛି ।  | GlobalRegional |
|  |  |  |  |
|  |  |  |  |

**ପାଠ ( D.S.E- 3) ( ସେମିଷ୍ଟାର-୬)**

**ଓଡିଆ ପଦ୍ୟ ସାହିତ୍ଯ**

ଏହି ପାଠ୍ୟକ୍ରମଟି ବିଦ୍ୟାର୍ଥୀ ମାନଙ୍କୁ ଓଡିଆ ପଦ୍ୟ ସାହିତ୍ଯ ଠାରୁ ଆରମ୍ଭ କରି ଗଦ୍ୟ ତଥା କଥା ସାହିତ୍ଯ ଏକ ବିଶେଷ ଜ୍ଞାନ ଆହରଣ ପାଇଁ ସୁଯୋଗ ସୃଷ୍ଟି କରିବ ଯାହା ପାଠକମାନଙ୍କୁ ପ୍ରାଚୀନରୁ ଆଧୁନିକ ପର୍ଯ୍ୟନ୍ତ ଏକ ସୂଚନା ପ୍ରଦାନ କରିବ। ଏହି ପାଠ୍ୟକ୍ରମକୁ ଚାରୋଟି ଏକକରେ ବିଭକ୍ତ କରାଯାଇଛି ।

|  Course | Course name | Course outcome (CO) |  |
| --- | --- | --- | --- |
| Discipline Specific Elective Paper-III |  Odia Padya Sahitya | **ପ୍ରଥମ ଏକକ : ଜଗନ୍ନାଥ ଜଣାଣ – କବିସୂର୍ଯ୍ୟ ବଳଦେବ ରଥ** ଏଥିରେ ଜଗନ୍ନାଥ ଙ୍କ ପ୍ରତି ଭକ୍ତି ଭାବନା ଏବଂ ଭକ୍ତ ର ଅଭିମାନ ପ୍ରକାଶ ପାଇଛି । ସେଇଭଳି ଆକାଶ ପ୍ରତି , ଯାତ୍ରା ସଙ୍ଗୀତ , ମୌସୁମୀ ଆଦି କବିତା ଗୁଡିକ ପାଠକ ମନର ମନସ୍ତତ୍ଵିକ ଏବଂ ଭକ୍ତି ଭାବନାକୁ ଉନ୍ମୋଚନ କରିବାରେ ସହାୟକ ହେବ ।  | NationalRegional |
| **ଦ୍ଵିତୀୟ ଏକକ :** କ୍ଷୁଦ୍ର ଗଳ୍ପ ଡିମିରିଫୁଲ , ଭଙ୍ଗା ଖେଳଣା, ଅନ୍ଧ ରାତିର ସୂର୍ଯ୍ୟ , ବାସିମଡା ଏଭଳି ଚାରୋଟି ଗଳ୍ପ ରହିଛି । ଯାହାକି ତତ୍କାଳୀନ ସାମାଜିକ ଆବେଦନ ପରିପ୍ରକାଶ ହୋଇପାରିଛି । ଗଳ୍ପର ଚରିତ୍ର ମାନେ ଆମ ସମାଜର ଆମ ଗାଁ ର ସମସ୍ୟାକୁ ପ୍ରକାଶ କରିପାରିଛନ୍ତି ଯାହା ପାଠକମାନେ  ଅଧ୍ଯୟନ କରି ନିଜର ବ୍ୟକ୍ତିଗତ ଘଟଣା ଦୁର୍ଘଟଣା କୁ ଅନୁଭବ କରନ୍ତି ।  | NationalRegional |
| **ତୃତୀୟ ଏକକ : ପ୍ରବନ୍ଧ ଓ ସମାଲୋଚନା** ଏଥିରେ ରହିଛି ମହାସ୍ରୋତ – ବିଶ୍ଵନାଥ କର , ଚିତ୍ରଗ୍ରୀବର ଉଚିତ ଅଭିମାନ – ଗୋଲକ ବିହାରୀ ଧଳ ତିନୋଟି ସମାଲୋଚନା । ଏହି ପାଠ୍ୟ ବିଷୟରେ ଯାହା ପ୍ରବନ୍ଧ ସମାଲୋଚନା ରହିଛି ତାହା ବସ୍ତୁନିଷ୍ଠ ଓ ବ୍ୟକ୍ତିନିଷ୍ଠ ଚିନ୍ତାକୁ ପ୍ରତିପାଦନ କରିଛି । ଜୀବନ ଓ ଜଗତ ପ୍ରତି ଚିନ୍ତା କଲ୍ପନା ,ଭାବ ଓ ଭାବନା କୁ ପାଠକ ପାଠିକା ମାନଙ୍କ ନିକଟରେ ଖୋଲିଦିଆଯାଇଛି । | NationalRegional |
| **ଚତୁର୍ଥ ଏକକ : ମାଟିର ମଣିଷ- କାଳିନ୍ଦୀ ଚରଣ ପଟ୍ଟନାୟକ** ଏହି ଉପନ୍ୟାସରେ ଆମ ଗାଁର ତଥା ପରିବାରର ବାସ୍ତବ ପ୍ରେମ ,ଭଲପାଇବା ,କଳହ , ଭାଇଚାରା ଆଦିକୁ ଦର୍ଶାଇବା ସହିତ ଗାନ୍ଧୀବାଦୀ ଚିନ୍ତାକୁ ଲେଖକ ପ୍ରକାଶ କରିଛନ୍ତି ।  | NationalRegional |
|  |  |  |
|  |  |  |

**ପାଠ ( AECC- 2) ( ସେମିଷ୍ଟାର-୨)**

**ଯୋଗାଯୋଗ ଅନୁବିଧି , ରୀତି ଓ ମାଧ୍ୟମ**

ଏହି ପତ୍ରଟି ଆମ ପାଠ୍ୟକ୍ରମରେ ରହିବା ଦ୍ଵାରା ଆମ ଭିତରେ ସାମାଜିକ ପ୍ରତିବଦ୍ଧତାର ବିକାଶ ଘଟିବା ସହିତ ପାରସ୍ପରିକ ସମ୍ବନ୍ଧର ଅଭିବୃଦ୍ଧି ଘଟିଥାଏ। ଯାହା ମାଧ୍ୟମରେ ସାମାଜିକ , ଅର୍ଥନୈତିକ,ସାଂସ୍କୃତିକ ଏବଂ ସର୍ବୋପରି ମାନବିକତା କ୍ଷେତ୍ରରେ ସ୍ୱାବଲମ୍ବନ ଶିଳତା ର ବିକାଶ ସଂଗଠିତ ହୋଇଥାଏ।

|  Course | Course name | Course outcome (CO) |

| NationalGlobal |
| --- |

 |
| --- | --- | --- | --- | --- |
| AECC - 2 | ଯୋଗାଯୋଗ ଅନୁବିଧି, ରୀତି ଓ ମାଧ୍ୟମ | **ପ୍ରଥମ ଏକକ : ଯୋଗାଯୋଗର ପରିଭାଷା, ଅନୁବିଧି, ପରିସର ଓ ପ୍ରକାରଭେଦ**  ଏହି ଏକକକୁ ପଢ଼ିବା ଦ୍ୱାରା ଆମେ ପାରସ୍ପରିକ ସମ୍ବନ୍ଧ ସୃଷ୍ଟି କରିବାର କୌଶଳ ଶିକ୍ଷା କରିଥାଉ। | NationalGlobal |
| **ଦ୍ଵିତୀୟ ଏକକ :ସାକ୍ଷାତକାର ଓ ଭାଷଣ କଳା** ଏହି ଏକକକୁ ପଢ଼ିବା ଦ୍ୱାରା ଆମର ବାକ୍ ଶକ୍ତିର ଅଭିବୃଦ୍ଧି ଘଟିବା ସହିତ ପ୍ରୟୋଗିକ ଜ୍ଞାନକୌଶଳକୁ ନିଜେ ବୁଝି ଅନ୍ୟକୁ ବୁଝାଇବାରେ ସମର୍ଥ ହୋଇଥାଉ । | NationalGlobal |
| **ତୃତୀୟଏକକ : ସମ୍ବାଦର ପରିଭାଷା , ପରିସର ଓ ସମ୍ବାଦ ପ୍ରସ୍ତୁତି**ଏହି ଏକକ କୁ ପଢ଼ିବା ଦ୍ଵାରା ଆମେ ସମ୍ବାଦ ଲିଖନର ଶୈଳୀ ଶୈଳୀ ଏବଂ ବିଭିନ୍ନ ପ୍ରକାରର ସମ୍ବାଦ ବିବୃତି ବିଷୟରେ ଜାଣିବା ସହ ସୁସ୍ଥ ସମାଜ ଗଠନରେ ସହାୟକ ହୋଇ ପାରିବା। | NationalGlobal |
| **ଚତୁର୍ଥ ଏକକ :ଓଡ଼ିଆ ଭାଷାର ବର୍ଣ୍ଣମାଳା, ବର୍ଣ୍ଣାଶୁଦ୍ଧିର ନିରାକରଣ**ଏହି ଏକକକୁ ପଢ଼ିବା ଦ୍ୱାରା ଆମେ ଓଡ଼ିଆ ବର୍ଣ୍ଣମାଳାର ପରିଚୟ ପାଇବା ସହ ବର୍ଣ୍ଣାଶୁଦ୍ଧିର କାରଣ ଓ ନିରାକରଣ ବିଷୟରେ ଜାଣିପାରିବୁ। ଭାଷାକୁ ଆୟତ୍ତ କରି ଗୋଟିଏ ସୁନାଗରିକ ଭାବରେ ସମାଜରେ ସଚେତନତା ଆଣି ପାରିବୁ। | NationalGlobal |
|  |  |  |
|  |  |  |

**ପାଠ ( GE -1/2) ( ସେମିଷ୍ଟାର-୧/୨)**

**ଗଣ ମାଧ୍ୟମ , ବେତାର କଳା ଓ ବିଜ୍ଞାପନ କଳା**

ଏହି ପତ୍ରଟି ଆମ ପାଠ୍ୟକ୍ରମରେ ରହିବା ଦ୍ବାରା ଆମର ସୃଜନଶୀଳ ଜ୍ଞାନ ବୃଦ୍ଧି ପାଇବା ସହିତ ଲେଖିବାର କଳା କୌଶଳ ଅର୍ଜନ କରିପାରିବୁ।

|  Course | Course name | Course outcome (CO) |  |
| --- | --- | --- | --- |
| GE-1/2 | ଗଣ ମାଧ୍ୟମ, ବେତାର କଳା ଓ ବିଜ୍ଞାପନ କଳା | **ପ୍ରଥମ ଏକକ : ଗଣ ମାଧ୍ୟମ ଓ ତାର ପ୍ରକାରଭେଦ**ଏହି ଏକକକୁ ପଢ଼ିବା ଦ୍ୱାରା ଆମେ ଗଣ ମାଧ୍ୟମର ସ୍ୱରୂପ ଜାଣିବା ସହିତ ବିଭିନ୍ନ ପ୍ରକାରର ଗଣ ମାଧ୍ୟମ ଯାହା ସାହାଯ୍ୟରେ ଆମେ ସୂଚନା, ଖବର ଆଦି ପାଇ ପାରୁଚୁ ସେ ସବୁ ମାଧ୍ୟମ ବିଷୟରେ ମଧ୍ୟ ଜାଣିପାରିବୁ । | NationalGlobal |
| **ଦ୍ଵିତୀୟ ଏକକ : ବିଜ୍ଞାପନର ପରିଭାଷା, ପରିସର ଓ ଉଦ୍ଧେଶ୍ୟ** ଏହି ଏକକକୁ ପଢ଼ିବା ଦ୍ୟାର ଆମେ ଗୋଟିଏ ନିର୍ଦ୍ଧିଷ୍ଟ ଦ୍ରବ୍ୟ, ସେବା ପ୍ରତି ଅନ୍ୟ ମାନଙ୍କୁ ଆକର୍ଷିତ କରିବାର କୌଶଳ ଜାଣିବାକୁ ପାଇବୁ। | NationalGlobal |
| **ତୃତୀୟଏକକ :ସ୍ତମ୍ଭ ଲିଖନ ଓ ଫିଚର ଲିଖନ**ଏହି ଏକକକୁ ପଢ଼ିବା ଦ୍ଵାରା ଆମେ ବିଭିନ୍ନ ଖବର କାଗଜ ପାଇଁ ସ୍ତମ୍ଭ ଓ ଗଣ ମାଧ୍ୟମ ପାଇଁ ଫିଚର ଲିଖନର କୌଶଳ ଜାଣି ପାରିବୁ। | NationalGlobal |
| **ଚତୁର୍ଥ ଏକକ :ପତ୍ରଲିଖନ (ବାଣିଜ୍ୟିକ, କାର୍ଯ୍ୟାଳୟ ଭିତ୍ତିକ,ବ୍ୟକ୍ତିଗତ ଓ ସମ୍ପାଦକଙ୍କୁ ପତ୍ର)**ସାମାଜିକ ବ୍ୟବସ୍ଥା ମଧ୍ୟରେ ପ୍ରତି ଦିନର ଚଳନିକୁ ନେଇ ବିଭିନ୍ନ ପ୍ରକାରର ଉଦ୍ଦେଶ୍ୟ ରଖି ଅନେକ ପ୍ରକାରର ଲେଖିବାର କୌଶଳ ଜାଣିବାକୁ ପାଇବୁ। | NationalGlobal |
|  |  |  |
|  |  |  |

**ପାଠ ( GE -1/2) ( ସେମିଷ୍ଟାର-୧/୨)**

**ପ୍ରାଚୀନ, ମଧ୍ୟଯୁଗ ଓ ଆଧୁନିକ ଓଡ଼ିଆ ସାହିତ୍ୟ**

ଏହି ପତ୍ରଟି ଆମ ପାଠ୍ୟକ୍ରମରେ ରହିବା ଦ୍ବାରା ଆମେ ଆଦିକବି ସାରଳା ଦାସଙ୍କ ଠାରୁ ଆରମ୍ଭ କରି ସାଂପ୍ରତିକ ସମୟର ଲେଖା ଓ ଲେଖକ ମାନଙ୍କ ବିଷୟରେ ଜାଣିପାରିବୁ। ଓଡ଼ିଆ ସାହିତ୍ୟରେ ଉଭୟ ଆଙ୍ଗିକ ଓ ଆତ୍ମିକ କ୍ଷେତ୍ରରେ କିପରି ପରିବର୍ତ୍ତନ ଘଟିଛି ତାହା ଆମେ ଜାଣି ପାରିବୁ।

|  Course | Course name | Course outcome (CO) |  |
| --- | --- | --- | --- |
| GE-3/4 | ପ୍ରାଚୀନ, ମଧ୍ୟଯୁଗ ଓ ଆଧୁନିକ ଓଡ଼ିଆ ସାହିତ୍ୟ | **ପ୍ରଥମ ଏକକ : ସାରଳା ମହାଭାରତରେ କାହାଣୀ**ଏହି ଏକକକୁ ପଢ଼ିବା ଦ୍ଵାରା ଆମେ ସାରଳା ଦାସଙ୍କ ବିଷୟରେ ଜାଣି ପାରିବୁ । ତାଙ୍କର କୃତି ମହାଭାରତ ବିଷୟରେ ଜାଣିବା ସହିତ ସେଥିରେ ଥିବା କାହାଣୀ ଗୁଡ଼ିକର ପ୍ରାସଙ୍ଗିକତାକୁ ଅନୁଭବ କରିପାରିବୁ। | National Regional  |
| **ଦ୍ଵିତୀୟ ଏକକ: ବଳରାମ ଦାସ ଓ ଜଗନ୍ନାଥ ଦାସଙ୍କ କାହାଣୀ**ଏହି ଏକକକୁ ପଢ଼ିବା ଦ୍ୱାରା ଆମେ ପଞ୍ଚସଖା ସାହିତ୍ୟ ବିଷୟରେ ଜାଣିବା ସହିତ ବଳରାମ ଦାସ ଓ ଜଗନ୍ନାଥ ଙ୍କ ଜୀବନୀ ବିଷୟରେ ଜାଣି ପାରିବୁ | National Regional |
| **ତୃତୀୟଏକକ: ମଧ୍ୟକାଳୀନ ସାହିତ୍ୟ ସ୍ରଷ୍ଟାଙ୍କ ସଂକ୍ଷିପ୍ତ ପରିଚୟ**ଏହି ଏକକକୁ ପଢ଼ିବା ଦ୍ଵାରା ଆମେ ମଧ୍ୟଯୁଗୀୟ ଓଡ଼ିଆ ସାହିତ୍ୟ ବିଷୟରେ ଜାଣିବା ସହିତ ମଧ୍ୟ କାଳୀନ ସାହିତ୍ୟିକ ମାନଙ୍କର ଜୀବନୀ ସହିତ ପରିଚିତ ହୋଇ ପାରିବୁ। | National Regional |
| **ଚତୁର୍ଥ ଏକକ: ଆଧୁନିକ ସାହିତ୍ୟ ସ୍ରଷ୍ଟାଙ୍କ ସଂକ୍ଷିପ୍ତ ପରିଚୟ**ଏହି ଏକକକୁ ପଢ଼ିବା ଦ୍ୱାରା ଆମେ ଆଧୁନିକ ଓଡ଼ିଆ ସାହିତ୍ୟ ବିଷୟରେ ଜାଣିବା ସହିତ , ଆଧୁନିକ ଯୁଗର ସାହିତ୍ୟିକ ମାନଙ୍କର ଜୀବନୀ ସହିତ ପରିଚିତ ହୋଇ ପାରିବୁ। | National RegionalGlobal |
|  |  |  |
|  |  |  |

 **PO-CO Mapping**

| Course outcomes | Programme outcomes |
| --- | --- |
| PO-1 | PO-2 | PO-3 | PO-4 | PO-5 | PO-6 | PO-7 | PO-8 |
| CC-1 | 1 | 0 | 1 | 1 | 0 |  |  |  |
| CC-2 | 1 | 1 | 1 | 1 | 1 |  |  |  |
| CC-3 | 1 | 1 | 0 | 0 | 1 |  |  |  |
| CC-4 | 0 | 1 | 1 | 1 | 1 |  |  |  |
| CC-5 | 0 | 1 | 0 | 0 | 1 |  |  |  |
| CC-6 | 1 | 1 | 1 | 1 | 1 |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
| Total | 04 | 05 | 04 | 04 | 05 |  |  |  |